Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A Polgári Törvénykönyvrõl szóló 1959. évi IV. törvényhez fûzött Kommentár kifejti, hogy a személyiségi jogok
Paragraph Index: 368

A Polgári Törvénykönyvrõl szóló 1959. évi IV. törvényhez fûzött Kommentár kifejti, hogy a személyiségi jogok alanya természetesen csak jogképes személy lehet. Ebbõl is következõen nincs mód az elhunyt vagy megszünt személy személyiségi jogainak érvényesítésére. E megállapításnak nem mond ellent a kegyeleti jogra vonatkozó jogosítványok törvényi szabályozása, mivel az – a gyakorlat felfogásában – az elhunyt természetes személy meghatározott személyiségi jogainak sérelmén keresztül magában foglalja a jogérvényesítésre jogosult személyiségi jogainak, sõt a közérdeknek a csorbulását is. A kegyeleti jog tágabb értelemben mindenkit megillet, akinek emlékében az elhunyt él. Polgári jogi értelemben az emberi személyiség, az ember jogképessége a halállal megszünik. A halott emléke, emberi méltósága és jó hírneve azonban a Polgári Törvénykönyv védelme alatt áll, ezek megsértésekor a személyhez fûzõdõ jogok megsértésének esetére biztosított polgári jogi igényeket lehet érvényesíteni. A temetõkrõl és a temetkezésrõl szóló törvény kimondja, hogy a tisztességes és méltó temetés, valamint a halottak nyughelye elõtt a tiszteletadás joga mindenkit megillet, amibõl következõen ugyanezen kötelezettségek mindenkit (személyesen és mint társadalmi közösséget is) terhelnek. Az országos helyzetkép bemutatta, hogy a tisztességes és méltó eltemetés több esetben sérült. A vizsgálat megállapította, hogy a több hónapot, több évet meghaladó temetetlen állapot esetenként jelenleg is elõfordul. Kirívóan súlyos hiányosság az, hogy a vizsgálatot végzõ hatóság az egyik megyében közel 50 esetben nem tudta megállapítani a halott elszállításának idõpontját, a tényleges tárolás vagy túltárolás idõtartamát. (Az e területen érintett regionális szakfelügyelõ fõorvos ennek ellenére erõsen kritikusan fogadta az állampolgári jogok országgyûlési biztosának jobbító, és problémafeltáró, megoldásra is javaslatot tevõ vizsgálatát.) A vizsgálat megállapította, hogy a különbözõ egészségügyi intézmények, esetenként a temetkezési közszolgáltatók mulasztása, a köztemetésekkel kapcsolatban az önkormányzatoknál tapasztalt eljárások elhúzódása évente több száz esetben eredményezi a temetés elhúzódását vagy elmaradását, mely sérti a tisztességes és méltó temetés jogát. Ez pedig, az Alkotmányban garantált emberi méltósághoz való joggal, és az ehhez kapcsolódó kegyeleti joggal összefüggésben visszásságot okoz. Az ombudsman ugyanakkor elismerõleg azt is megállapította, hogy a megyék és az intézmények mintegy harmadában visszásság nem, vagy alig fordul elõ, a temetési ügyeket példamutatóan, a tisztesség és a jog által elvárt módon intézik.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes